

KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. október 15-i ülésére)


TÁRGY: DR. MEZEI TÍMEA LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Önkormányzata Képviselő-testületének a 136/2023. számú határozata alapján bérbe adta az Önkormányzat tulajdonában lévő, Kiskőrös belterület 2646/5/A/13 helyrajzi számon nyilvántartott, természetben  Kiskőrös, Árpád utca 1.  4. emelet 13. ajtószám alatti 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tároló helyiségekből álló összkomfortos, 59 m2 alapterületű lakást Dr. Mezei Tímea részére 2023. november 01. napjától 2025. október 31. napjáig terjedő 2 éves időtartamra.
Dr. Mezei Tímea a Mesés Mosoly Műhely Korlátolt Felelősségű Társaság (6230 Soltvadkert, Ifjúság útja 25. 1. emelet 3. ajtó) ügyvezetője, aki a 97/2023. számú Képviselő-testületi határozat alapján  területi ellátási kötelezettséggel látja el a kiskőrösi 2. számú felnőtt fogorvosi körzet lakosainak fogászati ellátását.
A betegellátást Kiskőrös Város Önkormányzata tulajdonában lévő 6200 Kiskőrös, Árpád utca 8. szám alatti rendelőben, a rendelőhelyiségben található gép-műszerekkel biztosítja.
Dr. Mezei Tímea 2025. szeptember hónapjában kérelmet nyújtott be lakásbérleti jogviszonyának meghosszabbítása ügyében, tekintettel arra, hogy lakhatási problémáját piaci alapon továbbra sem tudja megoldani.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - a Képviselő-testület a lakásbérleti jogviszonyt – különösen indokolt esetben–legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette.
Dr. Mezei Tímea lakásbérleti jogviszonyának időtartama alatt a szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a 6200 Kiskőrös, Árpád utca 1. 4. emelet 13. ajtószám alatti 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tároló helyiségekből álló összkomfortos, 59 m2 alapterületű lakást Dr. Mezei Tímea részére 2 éves időtartamra, de legfeljebb a 2. számú felnőtt fogorvosi körzet ellátására megkötött szerződés időtartamára. 

Kiskőrös, 2025. október 7.



	Domonyi László s.k.,
	polgármester













HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/5/A/13 helyrajzi számon nyilvántartott, természetben  Kiskőrös, Árpád utca 1.  4. emelet 13. ajtószám alatti 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tároló helyiségekből álló összkomfortos, 59 m2 alapterületű lakást bérbe adja Dr. Mezei Tímea 6230 Soltvadkert, Ifjúság utca 25. 1. emelet 3. ajtószám alatti lakos részére 2 éves időtartamra, de legfeljebb a 2. számú felnőtt fogorvosi körzet ellátására megkötött szerződés időtartamára. 
1. felhatalmazza a polgármestert a határozat-tervezet mellékletét képező lakásbérleti szerződés aláírására.

Felelős:	polgármester
Határidő:	azonnal





